༄༅། །དཔལ་རྡོ་རྗེ་འཇིགས་བྱེད་རྭ་ལུགས་ལྷ་དགུའི་དཀྱིལ་ཆོག་
ནག་པོ་འགྲོ་ཤེས་ཐོགས་མེད་རྡོ་རྗེའི་ཆུ་རྒྱུན་
ཞེས་བྱ་བ་བཞུགས་སོ། །
ན་མསྶངྒུ་རུ་པཱ་དཱ་ཡ། ངགཱ་གི་ལམ་འདས་དཔེ་དང་གཏན་ཚིགས་གིས། །མཚོན་མིན་

དབ༵ང་གི་ཡེ་ཤེས་སྐད་ཅིག་ལ། །བསྐྱེད་མཛད་བརྟན་གཡོ་ཀུན་ཁྱབ་ཡེ་ཤེས་ཀྱི། །རྡོ་རྗེའི་
རང་བཞིན་འདྲེན་པ་མཆོག་ལ་འདུད། །འདི་ན་གསར་བུའི་རྡོ་རྗེ་སློབ་དཔོན་དག །འཇུག་
པ་བདེ་ཕྱིར་རྡོ་རྗེ་འཇིགས་བྱེད་ཀྱི། །དབང་ཆོག་རབ་གསལ་སྣང་བའི་ལྷན་ཐབས་འདི།
།

དམ་པའི་ཕྱག་བཞེས་ཇི་བཞིན་བྲི་བར་སྤྲོ། །
དེ་ལ་སྟ་གོན་དང་དངོས་གཞི་གཉིས་ཀྱི་དང་པོ་ནི། རང་ངམ་བླ་མ་གོང་མས་ས་ཆོག་
ཚུལ་བཞིན་དུ་བྱས་པའི་གནས་སུ་སྐྱ་ཐིག་རྫོགས་པར་བཏབ་པའི་ལྷ་གནས་རྣམས་སུ་དྲིའི་
ཐིག་ལེ་དང༌། མེ་ཏོག་གི་ཚོམ་བུ་དགུ་དགོད། དེའི་སྟེང་དུ་མཉྫི་དང་བཅས་པའི་མཎྜལ་ལ་
ས་ལྷའི་ཚོམ་བུ་དགོད། འདོད་སྣམ་གྱི་སྟེང་ནས་གཡས་སྐོར་དུ་སྒོས་མཆོད་སྤོས་མར་མེ་
ཞལ་ཟས་གསུམ་ཤར་དུ་ལྷག་པོ་གཅིག་དང་བཅས་པའི་ཚན་པ་དགུ་ཕྱོགས་མཚམས་སུ་
བཤམ། དུར་ཁྲོད་ཀྱི་སྟེང་ཙམ་ནས་སྤྱི་མཆོད་བཤམས་ཤིང༌། ས་ལྷའི་མཎྜལ་གྱི་ཉེ་ལོགས་
སུ་དེའི་སྒོས་མཆོད་གཏོར་མ་བཅས་བཤམ། བྱང་ཤར་ནས་ཤར་ལྷོའི་བར་གཏོར་མ་དུ་
དགོས་པ་རིམ་བཞིན་བསྒྲིག་གོ། །རས་བྲིས་ཀྱི་ཕྱོགས་ཡིན་ན་ལྷ་དགུའི་ཚོམ་བུ་མཎྜལ་ལ་
བཀོད་དེ་མཉྫིའི་སྟེང་དུ་བཞག །དེའི་འོག་ཏུ་ས་ལྷའི་ཚོམ་བུ་མཎྜལ་ལ་བཀོད་དེ་མཆོད་
111

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།

གཏོར་རྣམས་སྔར་བཞིན་ལ་གྲུ་བཞིར་བཤམ་པར་མཛད། སློབ་དཔོན་གྱི་མདུན་དུ་བུམ་
པ་གཉིས་ནང་རྫས་མགུལ་ཆིངས་སོགས་སྤྱི་ལྟར་དང་། རྣམ་རྒྱལ་ལ་ཉི་མ་ལ་གནས་པའི་
རྡོ་རྗེ་སྔོན་པོ་དང༌། ལས་བུམ་ལ་གྲི་གུག་བྲིས་པ་གདགས། མདུན་གྱི་གཡོན་ནས་རིམ་
བཞིན་ནང་མཆོད། དྲིལ་བུ་ཚངས་ཞལ་གཡས་བསྟན་རྡོ་རྗེ་བཅས་བསྒྲིག །ལོགས་ཤིག་ཏུ་
སྔོན་འགྲོའི་གཏོར་མ་དང༌། སློབ་མ་སྟ་གོན་དགོས་ན་དེའི་ཡོ་བྱད་རྣམས་ཀྱང་ཚོགས་པར་
བྱ་ཞིང་སྦྱོར་དངོས་རྗེས་ཀྱི་ཕྱག་ལེན་ཞིབ་པར་ཁོ་བོས་གསང་འདུས། ཀྱེ་རྡོར་སོགས་ཀྱི་
སྐབས་སུ་བྲིས་ཟིན་པ་བཞིན་ངེས་པར་བྱའོ། །
ངག་འདོན་གྱི་རིམ་པ་ལ། སྔོན་འགྲོ་གཏོར་མ། ཨོཾ་ཡ་མཱནྟ་ཀས་བསང་། སྭ་བྷཱ་ཝས་
སྦྱངས། ལག་པ་གཡོན་གཡས་གཉིས་ཀ་བྱ་ཁྱུང་གི་ཕྱག་རྒྱ་རྣམས་རིམ་བཞིན་བསྟན་ཅིང༌།
ཨོཾ་ཨཱཿཧཱུྃ་ཧོཿཞེས་དང༌། ཨོཾ་ཨཱཿ་ཧཱུྃ་ལན་གསུམ་གྱི་བྱིན་གྱིས་བརླབས་ལ། རང་གི་སྙིང་ག་
ནས་ཁྲོ་བོ་སོགས་ནས། ཡིད་ལ་འདོད་པ་ཀུན་འགྲུབ་ཤོག་བར་བདུད་འཇོམས་སྣང་བ་
བཞིན་བྱ། དེ་ནས། དཔལ་ལྡན་བླ་མ་དམ་པ་རྣམས་ཀྱི་ཐུགས་དགོངས་རྫོགས་པ་དང༌།
ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཕྱག་རྒྱ་ཆེན་པོ་མཆོག་གི་
དངོས་གྲུ བ་བཅོམ་ལྡན་འདས་རྡོ་རྗེ་འཇིགས་བྱེད་ཀྱི་གོ་འཕང་ཐོབ་པར་བྱ་བའི་ཕྱིར་དུ།
སའི་ཕྱོགས་འདིར་དཀྱིལ་འཁོར་ཆེན་པོ་བཞེངས་ཏེ་སྒྲུབ་ཅིང་མཆོད་པ་དང་། བདག་ཉིད་
འཇུག་ཅིང་དབང་བླང་བར་འཚལ་ན་ཞེས་སམ། སློབ་མ་གཞུག་ཅིང་དབང་བསྐུར་བ་
འཚལ་ན། བསྲུང་མའི་དབང་པོ་ཁྱེད་རྣམས་སྒྲུབ་ཁང་གི་ཕྱི་རོལ་གྱི་ཕྱོགས་མཚམས་རྣམས་
སུ་བཞུགས་ནས། དཀྱིལ་འཁོར་གྱི་བྱ་བ་མཐར་མ་ཕྱིན་གྱི་བར་དུ་བར་དུ་གཅོད་པ་ཐམས་
ཅད་བསྲུང་བ་དང༌། དེ་ནས་ཀྱང་བྱང་ཆུབ་མ་ཐོབ་ཀྱི་བར་དུ་བར་གཅོད་ཐམས་ཅད་བསྲུང་
བ་དང༌། སྐྱབས་པ་དང་སྦ་བའི་སྡོང་གྲོགས་མཛོད་ཅིག །ཨོཾ་ཨཱཿཧཱུྃ་ཞེས་པས་རང་དང་སྒྲུབ་
གྲོགས་ཀྱི་གནས་གསུམ་བསྲུང༌། ཨོཾ་བཛྲ་མཿཞེས་དང༌། ལག་གཡས་རྡོ་རྗེ་དང་བཅས་


112

རྡོ་རྗེ་འཇིགས་བྱེད་རྭ་ལུགས་ལྷ་དགུའི་དཀྱིལ་ཆོག་ནག་པོ་འགྲོ་ཤེས་ཐོགས་མེད་རྡོ་རྗེའི་ཆུ་རྒྱུན།

པ་ཅན་ག
ད་ལ་རེག་སྟེ།
གང་དག་ནག་པོའི་ཕྱོགས་ལ་མངོན་པར་དགའ་བའི་འབྱུང་པོ་གདུག་
་གསང་སྤྱོད་བལྟ་བར་མི་དབང་བ་རྣམས་སའི་ཕྱོགས་འདིར་མ་གནས་པ་གཞན་དུ་
སོང་ཤིག །ཅེས་དང་། ཡ་མ་རཱ་ཛ་སོགས་སྔགས་གསུམ་པོ་བརྗོད་ཅིང་རྡོ་རྗེ་གསོར་དྲིལ་
བུ་དྲག་ཏུ་དཀྲོལ་ལ་གཏོར་མ་ཕྱིར་དོར། དེ་ནས་གོང་ལྟར་བསང་ཞིང་སྦྱངས་ལ། སྟོང་པའི་
ངང་ལས་གནས་ཁང་ྃ་ལས་རིན་པོ་ཆེ་སྣ་ཚོགས་ལས་གྲུབ་པའི་ཐར་པ་ཆེན་པོའི་གཞལ་
ཡས་ཁང་གྲུ་བཞི་པ་སྒོ་བཞི་པ། རྟ་བབས་བཞིས་མཛེས་པ། རྒྱན་ཐམས་ཅད་ཀྱིས་བརྒྱན་
པ༑ མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ་མཆོད་རྫས་རྣམས་ཨ་ལས་བྱུང་
་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཨོཾ་ཨཱཿཧཱུྃ་ཞུ་བ་ལས་བྱུང་བའི་
རྫས་ལས་གྲུབ་པའི་མཆོད་ཡོན། ཞབས་བསིལ། མེ་ཏོག །བདུག་སྤོས། མར་མེ། དྲི་
།བདུག་སྤོས། མཆོག །ཞལ་ཟས། རོལ་མོ་རྣམས་དྭངས་ཤིང་ཐོགས་པ་མེད་པ། རྒྱུ་འཇིག་རྟེན་དང་
འཇིག་རྟེན་ལས་འདས་པའི་དགེ་བ་ལས་གྲུབ་པ། ངོ་བོ་བཟང་ཞིང་གཙང་བ། ཡུལ་ནམ་
མཁའི་མཐའ་ཁྱབ་པ། དུས་འཁོར་བ་ཇི་སྲིད་མ་སྟོངས་ཀྱི་བར་དུ་རྒྱུན་མི་འཆད་པར་གྱུར།
ཞེས་དང༌། སོ་སོའི་ཕྱག་རྒྱ་དང་བཅས་ཏེ། ཨོཾ་བཛྲ་ཨཧཱུྃ་ཨཱཿཧཱུྃ། དེ་བཞིན་དུ་པཱཏྱཾ་ནས་
ཤབྡའི་བར་དང༌། མཐར་རོལ་མོ་ཇི་སྙེད་པ་འབུད་དཀྲོལ་བྱ་ཞིང༌། གྷཎྜེར་ཎི་ཏ་ལན་
གསུམ་བརྗོད་པས་བྱིན་དབབ་བོ། །སྐབས་འདིར་ཚོགས་པ་ཆེ་ཞིང་སྤྲོས་པ་ལ་དགའ་ན་
ཞུ་འབུལ་ཕྱག་བཅོ་བརྒྱད་སྤྱི་ལྟར་བྱའོ། །
དེ་ནས་སྐྱབས་འགྲོ་ནས་དཀྱིལ་འཁོར་བསྡུ་བའི་བར་སྒྲུབ་ཐབས་བཞིན་ཉམས་སུ་
བླངས་ལ། གཞལ་ཡས་ཁང་གདན་དང་བཅས་པ་རང་ལ་ཐིམ་ཞེས་པའི་རྗེས་སུ་ཞལ་ཕྱག་
ལྷག་མ་རྣམས་རྩ་བའི་ཞལ་ཕྱག་ལ་ཐིམ་པས་རང་རྡོ་རྗེ་འཇིགས་བྱེད་ཞལ་གཅིག་ཕྱག་
གཉིས་པར་གྱུར། ས་ལྷའི་སྒོས་མཆོད་ཀྱི་མར་མེ་སོགས་སྤར་ལ། བསང་སྦྱངས། སྟོང་
པའི་ངང་ལས་ཨ་ལས་བྱུང་བའི་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་


113

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།
ཨོཾ་ཨཱཿཧཱུྃ་ཞུ་བ་ལས་བྱུང་བའི་སོགས་ནས། རོལ་མོ་རྣམས་དྭངས་ཤིང་ཐོགས་པ་མེད་པ་ནམ་
མཁའི་མཐའ་ཀླས་པར་གྱུར། ཨོཾ་བཛྲ་ཨཧཱུཾ་ནས་ཤབྡ་ཨཱཿཧཱུྃ་ཞེས་བརྗོད། འདི་མན་ཆད་ཀྱི་
མཆོད་པ་བྱིན་རླབས་རྣམས་འདི་བཞིན་ཤེས་པར་བྱའོ།
ས་ལྷའི་མཎྜལ་བསང་སྦྱངས། སྟོང་པའི་ངང་ལས་པདྨ་དང་ཟླ་བའི་སྟེང་དུ་བཾ་ལས་
སའི་ལྷ་མོ་སྐུ་མདོག་སེར་མོ་ཞལ་གཅིག་ཕྱག་གཉིས་མ། གཡས་དབང་པོ་ཁས་ལེན་པའི་
ཕྱག་རྒྱ་དང་། གཡོན་བདུད་རྩིས་གང་བའི་བུམ་པ་འཛིན་པ། རིན་པོ་ཆེའི་རྒྱན་དང་དར་
གྱི་ན་བཟའ་ཅན། དེའི་དཔྲལ་བར་ༀ། མགྲིན་པར་ཨཱཿཐུགས་ཀར་ཧཱུྃ། རང་གི་སྙིང་ག་
ནས་འོད་ཟེར་འཕྲོས་པས་དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿདེ་
རྣམས་ཀྱིས། ཨོཾ་བཛྲ་ཨུ་ད་ཀ་ཨ་བྷིཥིཉྩཱ་སུ་ར་ཏི་སྟཱཾ་ཨ་ཧཾ། ཞེས་གསུངས་ཤིང་བུམ་པའི་ཆུས་
སྤྱི་བོ་ནས་དབང་བསྐུར། སྐུ་གང་། དྲི་མ་དག །ཆུའི་ལྷག་མ་ཡར་ལུད་པ་ལས་རིན་ཆེན་
འབྱུང་ལྡན་གྱིས་དབུར་བརྒྱན། སླར་ཡང་ཐུགས་ཀ་ནས་འོད་ཟེར་འཕྲོས་པས་ས་འོག་ནས་
སའིི་ལྷ་མོ་ཨོཾ་བཛྲ་ས་མཱ་ཛཿཛཿཧཱུྃ་བཾ་ཧོཿས་བསྟིམ། ཨོཾ་པྲྀ་ཐི་ཝཱི་དེ་ཝཱི་རེ་རེའི་མགོར་སྦྱར་བའི།
ཨོཾ་ཨཉྙཾ་པྲ་ཏཱིཙྪ་སྭཱ་ཧཱ། ཨོཾ་པཱཏྱཾ་པྲ་ཏཱིཙྪ་སྭཱ་ཧཱ། ཨོཾ་བཛྲ་པུཥྤ་ཨཱཿཧཱུྃ་སོགས་ནས་ཤབྡ་ཨཱཿཧཱུྃ་
བར་དང༌། གྷཎྜེ་ར་ཎི་རོལ་ཆེན་དང་བཅས་ཕྱི་མཆོད་དང༌། ཨོཾ་པྲྀ་ཐི་ཝཱི་དེ་ཝཱི་ཨོཾ་ཨཱཿཧཱུྃ་གིས་
ནང་མཆོད་ཕུལ། གཏོར་མ་ཆུས་སྦྱངས་ལ། ཨོཾ་ཨཱཿཧཱུྃ་ལན་གསུམ་གྱི་བྱིན་གྱིས་བརླབ།
གཡས་མཆོག་སྦྱིན་དང་བཅས་པས་ༀ་པྲི་ཐི་ཝཱི་དེ་ཝཱི་ༀ་ཨ་ཀཱ་རོ་སོགས་ལན་གསུམ་
གྱིས་ཕུལ། དེ་ནས་རྡོར་དྲིལ་འཛིན་པས། སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་
ཚུལ་གྱིས་ཁྱད་པར་དང༌། །ས་དང་ཕ་རོལ་ཕྱིན་རྣམས་ལ། །ལྷ་མོ་ཁྱོད་ནི་དཔང་དུ་གྱུར། །
སྐྱོབ་པ་ཤཱཀྱ་སེངྒེ་ཡིས། །ཇི་ལྟར་བདུད་ཀྱི་དཔུང་བཅོམ་པ། །དེ་ལྟར་བདག་གིས་བདུད་
ཀྱི་དཔུང༌། །བཅོམ་ནས་དཀྱིལ་འཁོར་བྲི་བར་བགྱི། །ཞེས་ལན་གསུམ་གྱི་མཐར། དཔལ་
ལྡན་བླ་མ་དམ་པ་ཞེས་སོགས་གོང་བཞིན་ལ། འཚལ་ན་སའི་ཕྱོགས་འདི་བདག་ལ་གནང་


114

རྡོ་རྗེ་འཇིགས་བྱེད་རྭ་ལུགས་ལྷ་དགུའི་དཀྱིལ་ཆོག་ནག་པོ་འགྲོ་ཤེས་ཐོགས་མེད་རྡོ་རྗེའི་ཆུ་རྒྱུན།

ཞིང་ལས་ཀྱི་དངོས་གྲུབ་སྩལ་དུ་གསོལ། རིག་པ་འཛིན་པ་ཁྱོད་དཀྱིལ་འཁོར་གྱི་ལས་ཅི་
བདེ་བར་གྱིས་ཤིག། ཅེས་གནང་བ་བྱིན་པར་བསམ། སླར་ཡང་ཨོཾ་པྲྀ་ཐི་ཝཱི་དེ་ཝཱི་ཨོཾ་ཨཧཱུཾ་
པྲ་ཏཱིཙྪ་སྭཱ་ཧཱ། ཨོཾ་པཱཏྱཾ་པྲ་ཏཱིཙྪ་སྭཱ་ཧཱ། ཞེས་ཆུ་གཉིས་ཀྱིས་མཆོད་དེ། ཨོཾ་པྲྀ་ཐི་ཝཱི་དེ་ཝཱི་བཛྲ་
མཿཞེས་ལག་པ་གཡས་ས་ལ་རེག་པས། སའི་ལྷ་མོ་ས་དེ་ཉིད་ལ་ཐིམ་པར་བསམས་ལ།
ས་ལྷའི་མཎྜལ་དང་གཏོར་མ་ལ་སོགས་པ་བསལ་ལོ། །
དེ་ནས་མདུན་གྱི་མཎྜལ་ལ་ཚོམ་བུ་འགོད་སྔགས་ཧྲཱིཿཥྚིཿལན་དགུ་བརྗོད་ནས་བསང་
སྦྱངས། སྟོང་པའི་ངང་ལས་པཾ་ལས་པདྨ་འདབ་མ་བརྒྱད་པར་སྔོན་གྱི་སྨོན་ལམ་གྱི་མཐུས་
རཾ་ལས་ཉི་མའི་དཀྱིལ་འཁོར་གྱི་སྟེང་དུ། ཧཱུྃ་ལས་སྣ་ཚོགས་རྡོ་རྗེ་ཧཱུྃ་གིས་མཚན་པ་ལས་
ཕྱོགས་ཀུན་དུ་འོད་ཟེར་འཕྲོས་པས།_སྲ་ཞིང་བརྟན་པ་མི་ཕྱེད་ཅིང་རྒྱ་ཆེ་བའི་རྡོ་རྗེའི་ས་
གཞི། ར་བ། དྲ་བ། གུར། བླ་བྲེ། ཕྱི་རོལ་ཀུན་དུ་བསྐལ་པའི་མེ་ལྟ་བུའི་ཡེ་ཤེས་ཀྱི་མེ་རི་
འབར་བས་ཡོངས་སུ་བསྐོར་བའི་སྲུང་བའི་འཁོར་ལོར་གྱུར། ཞེས་དང༌། ཨོཾ་བཛྲ་རཀྵ་རཀྵ་
ཧཱུྃ་ཧཱུྃ་ཧཱུྃ་ཕཊ། ཅེས་ལན་གསུམ་བརྗོད། སྲུང་བའི་འཁོར་ལོའི་ནང་དུ་ཨེ་ལས་ཆོས་ཀྱི་འབྱུང་
གནས་གྲུ་གསུམ་མཐིང་ནག་ཡངས་ཤིང་རྒྱ་ཆེ་བ་འབར་བས་བསྐོར་བའི་དཀྱིལ་འཁོར་
གྱི་ནང་དུ། ཡཾ་ལས་རླུང་གི་དཀྱིལ་འཁོར་ལྗང་སྔོན་སྲ་ཞིང་བརྟན་པའི་ས་གཞི། དེའི་སྟེང་
དུ་ཧྰུཾ་ལས་འཁོར་ལོ་དཀར་པོ་ཧཱུཾ་གྱིས་མཚན་པ་དེ་ལས་འོད་ཟེར་འཕྲོས་པས་སྣོད་ཐམས་
ཅད་གཞལ་ཡས་ཁང་དུ་གྱུར། སླར་འདུས་ཏེ་ཡོངས་སུ་གྱུར་པ་ལས་རིན་པོ་ཆེ་སྣ་ཚོགས་
ལས་གྲུབ་པའི་ཐར་པ་ཆེན་པོའི་གཞལ་ཡས་ཁང་གྲུ་བཞི་པ། སྒོ་བཞི་པ། ཕྱི་ནས་རིམ་པ་
བཞིན་དཀར་སེར་དམར་ལྗང་སྔོ་བའི་རྩིག་པ་རིམ་པ་ལྔ་དང་ལྡན་པ། དེའི་སྟེང་དུ་རིན་པོ་
ཆེའི་ཕ་གུ་སེར་པོ་ལ་སྟེང་ནས་དྲ་བ་དང་དྲ་བ་ཕྱེད་པ་འཕྱང་བ། དེའི་སྟེང་དུ་བྱ་འདབ་ལས་
ཐུར་དུ་འཕྱང་བའི་རིན་པོ་ཆེའི་མདའ་ཡབ་དང༌། སྟེང་དུ་ལངས་པའི་པུ་ཤུས་བརྒྱན་པ།
རྩིག་པའི་ཕྱི་རོལ་དུ་འདོད་ཡོན་གྱི་སྣམ་བུ་དམར་པོ་ལ་མཆོད་པའི་ལྷ་མོ་བཅུ་དྲུག་གིས་



115

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་འབུམ་པོད་ལྔ་པ།

མཆོད་རྫས་དུ་མ་ཐོགས་ནས་བཅོམ་ལྡན་འདས་ལ་མཆོད་པ་བྱེད་པ། ནང་ཀ་བ་བརྒྱད་
དང་ལྡན་པ། སྟེང་རྡོ་རྗེའི་གདུང་ཟླུམ་པོ་དང༌། དེའི་སྟེང་རྡོ་རྗེའི་གདུང་བཞིས་མིག་མངས་
རིས་སུ་བྲེས་ཤིང་མཛེས་པར་ཕུབ་པ། དབུས་ཕྱུར་བུར་གྱུར་པའི་རྩེ་མོར་རྡོ་རྗེ་དང་ནོར་བུ་
རིན་པོ་ཆེའི་ཏོག་གིས་བརྒྱན་པ། སྒོ་བཞིའི་ཐད་སོར་ཀ་བ་བཞི་བཞིས་བཏེགས་པའི་རྟ་
བབས་བང་རིམ་བཞི་དང་ལྡན་པའི་སྟེང་དུ་པདྨ་ལ་གནས་པའི་ཆོས་ཀྱི་འཁོར་ལོ་དང༌།
གདུགས་དང་རི་དྭགས་དང་བཅས་པ། གཞན་ཡང་གོས་དང་། འཕན་དང་། མེ་ཏོག་གི་
ཕྲེང་བ་དང༌། ཟླ་བ་རླུང་གིས་བསྐྱོད་པ་དང༌། རྔ་ཡབ་ནོར་བུའི་ཡུ་བ་ཅན་ལ་སོགས་པའི་
རྒྱན་དུ་མས་བརྒྱན་པའི་གཞལ་ཡས་ཁང་གི་ཕྱི་རོལ་དུ་དུར་ཁྲོད་ཆེན་པོ་བརྒྱད་ཕྱོགས་
སྐྱོང་བ་དང་། ཞིང་སྐྱོང་བ་དང་། ཤིང་དང་། སྤྲིན་དང༌། མཻ་དང་། ཆུ་དང༌། མཆོད་རྟེན་དང༌།
རྒྱུ་ད་ང་བཅས་ཤིང་སྐྱོང་གྲུབ་པ་།
ཀླུ་དང་བཅས་ཤིང་། གྲུབ་པ་ཐོབ་པའི་དཔའ་བོ་དང་། རྣལ་འབྱོར་མ་དང༌། འདྲེ་དང༌།
སྲིན་པོ་དང༌། མཁའ་འགྲོ་དང༌། མཁའ་འགྲོ་མ་དང༌། རོ་དང༌། རོ་ལངས་དང༌། ཤ་ཟ་
དང༌། འབྱུང་པོའི་ཚོགས་ཀྱིས་ཡོངས་སུ་གང་བས་བསྐོར་བའི་ནང་གི་ལྷ་སྣམ་ཤར་དཀར།
ལྷོ་སེར། ནུབ་དམར། བྱང་ལྗང་བ། སྒོ་ཚད་གཅིག་དང་ལྡན་པ། དབུས་སྔོ་བའི་སྟེང་དུ་རྡོ་
རྗེའི་ཕྲེང་བས་ཟླུམ་པོར་བསྐོར་བའི་ནང་རེ་མིག་དགུ་དང་ལྡན་པའི་དབུས་སུ་རོ་མགོ་མེད་
ལག་མེད་དང༌། ཕྱོགས་མཚམས་ཀྱི་རེ་མིག་རྣམས་དང༌། ལྷ་སྣམ་གྱི་ཕྱོགས་མཚམས་
བརྒྱད་ཕྱག་མཚན་རྣམས་དང་བཅས་པའི་གནས་སུ་པདྨ་དང་ཉི་མའི་གདན་རེ་རེ་དང་
བཅས་པའི་དབུས་སུ་པཾ་ལས་པདྨ་འདབ་མ་སྟོང་དང་ལྡན་པའི་སྟེང་དུ་ཨ་ལས་ཟླ་བའི་ད
ཀྱིལ་འཁོར་གྱི་དབུས་སུ་དྷཱིཿཡིག་ཉི་མའི་མདོག་ཅན། དེ་ལས་ཚད་མེད་པའི་འོད་ཟེར་
འཕྲོས་པས་གཞལ་དུ་མེད་པའི་སེམས་ཅན་གྱི་དོན་བྱས་ནས། སླར་འདུས་ཏེ་ཡོངས་སུ་
གྱུར་པ་ལས། དེ་ཉིད་འཇམ་དབྱངས་སུ་གྱུར་པ་ནི། གསེར་བཙོ་མའི་མདོག་ཅན་